
ără nicio îndoială că, dintre cele șapte păcate 
capitale pe care orice homuncul le poartă în 
interior, ies în evidenţă, din cauza ferocitatii, 
cinismului și barbariei lor, următoarele: Mânia, 
Orgoliul și Desfrâul. Am putea spune, fără teama de a ne 
înșela, că în mod normal ființa umană este manipulată zil- 
nic, de-a lungul vieţii sale, de aceste trei furii. 

Aceasta le convertește, așadar, în surse de energie malefică 
pentru celelalte defecte ce constituie psihologia atrofiată a 
lui homo sapiens sapiens. 


Să ne ocupăm astăzi de Mânie. Acest agregat psihologic a 
fost, de-a lungul istoriei umanităţii, protagonistul unor ade- 
vărate catastrofe în toate mediile, fără a tine cont de epoci, 
latitudini, limbi, sau de rasele care au existat pe această 
planetă. 


Am spune, apelând la Scripturi, că prima manifestare a 
Mâniei dezlantuite, despre care avem cunoștință, o găsim 
în moartea lui Abel, din mâinile lui Cain biblic. Se spune 
că acesta din urmă și-a ucis propriul frate cu o mandibulă 
de măgar, cu scopul de a-l scoate din joc pe aparentul său 
rival în ochii lui Dumnezeu. Stim deja că Abel reprezintă, 
din punct de vedere gnostic, Esenţa umană, iar Cain sim- 
bolizează mintea; de aceea Abel era agricultor și păstor, iar 
Cain era vânător. 


Nu există îndoială că Esentei spirituale îi place agricultura 
celestă — sau Alchimia - și îi place să-și păstorească oile, să 
împartă drumul cu alte suflete. În schimb, Cain este min- 
tea, care întotdeauna a vânat bunuri materiale sau spiri- 
tuale, poziţii, posesiuni, bogății etc. etc. etc. Mintea a fost 
întotdeauna alegorizată printr-un măgar și din acest motiv 


instrumentul utilizat de Cain este tocmai o mandibula a 
acestui animal. 


Biblia ne spune ca incepand de atunci s-a dezlantuit raul 
asupra Creatiei, iar acest lucru este incontestabil. Însă ceea 
ce nu știu pseudo-exegetii Scripturilor sacre este că Adam 
și Eva biblici sunt o replică în miniatură a tuturor bărbaţilor 
și femeilor ce populau Pământul în vremurile primelor trei 
Rase ale antropogenezei menţionate de civilizațiile antice. 


Independent de tot ceea ce privește căderea angelică și 
pierderea tuturor valorilor superioare cu care a fost dotată 
creatura umană în acele vremuri, apariția Egoului animalic, 
cu toată pluralitatea sa, a început să intensifice pretutindeni, 
pe toată fata Pământului, războaiele și luptele pe care isto- 
ria le-a înregistrat din vremuri îndepărtate, cu obișnuitele 
consecințe materiale, morale și psihice care s-au cunoscut. 
Această evoluţie istorică a condus până în prezent la această 
Eră a Tenebrelor, pe care hindușii o numesc corect Kali-Yuga 
sau Vârsta de Fier. 


Cert este că Mânia acționează, de exemplu în minte, întot- 
deauna provocând machiavelisme de tot felul: fie planifi- 
când morti în onoarea „patriotismului”, fie creând arsena- 
le cu scopul de a fi pregătiți pentru „orice eventualitate”. 
Nu există îndoială asupra faptului că frica (alt agregat psi- 
hic) și căutarea siguranţei îi conduc pe domnii războiului 
la dezlantuirea conflagratiilor mondiale, așa cum au fost 
războaiele punice din Roma antică, războaiele lui Hanibal, 
războaiele Imperiului Roman, războaiele lui Ginghis Han, 
războaiele medievale, Revoluţia Franceză, Revoluţia Bolse- 
vică, Revoluţia Mexicană, Primul Război Mondial, al Doilea 
Război Mondial și deja se vorbește despre posibilitatea 
unui al Treilea Război Mondial, după care, după spusele 


lui Einstein, ne vom intoarce la razboaiele paleolitice sau 
neolitice, bazate pe pietre, arcuri si sageti... 


Mania in Centrul Intelectual intotdeauna gaseste scuze 
dialectice pentru a se manifesta. De aceea, nu au servit 
la nimic organismele create de umanoidul intelectual din 
zilele noastre, organizatii precum ONU (Organizatia Natiu- 
nilor Unite), OAS (Organizatia Statelor Americane), IAEA 
(Agentia Internationala pentru Energie Atomica) etc. etc. 
etc., deoarece, cu timpul, țările încalcă toate articolele res- 
pectivelor instituţii și într-o zi sunt capabile să se lanseze 
împotriva altor state cu toată ingineria lor belică. 


Mânia, în mintea noastră, se alimentează din amintiri ama- 
re, și cu ele fabrică răzbunări de toate tipurile. Continuând 
cu acest subiect, comercianții sus-numitelor arte marţiale 
din epoca noastră recomandă, în „sălile lor de sport”, tot 
felul de manuale de auto-apărare, cică pentru a înfrunta 
situaţiile din lumea actuală. 


Cinematograful, pe deasupra, ne alimentează mintea cu fil- 
me bazate pe cruzimi dezlantuite în lupte felurite în câmp 
deschis. Iar apoi vedem multe masinute umane înscrise la 
săli de culturism, cu pretextul că trebuie să se mențină „în 
formă”, când, în fond, ceea ce caută este să fie pregătiți 
pentru a da „prima lovitură”... 


Mânia intelectuală se manifestă în verbul nostru. Astfel, 
ocupăm tribuna congreselor, senatelor, din vremuri imemo- 
riale, pentru a chema la luptă oamenii și a-i trimite să se 
omoare unii pe alții. În zilele noastre, devine obișnuită ima- 
ginea pe care ne-o arată senatorii sau deputaţii, pe diverse 
latitudini ale planetei, luându-se la pumni în fata uimirii 
mulțimilor care urmăresc deliberările parlamentare, fie 

direct la locul faptelor, fie prin mijloacele de comunicare. 
Aceasta este atât de mult trambitata noastră ,,civilizatie”. 


Mânia intelectuală fabrică noi arme de devastare masivă, 
bombe atomice, arme chimice, rachete balistice cu rază 
scurtă și lungă de acţiune, și, pe de altă parte, creează locuri 
infernale precum cele deja cunoscutele câmpuri de concen- 
trare dezvoltate în timpul apogeului Nazismului hitlerian. 
De asemenea, Mânia intelectuală ajunge să ne ocazioneze 
foarte grave probleme de sănătate, precum tensiune mări- 
tă, congestii cerebrale, accidente cerebro-vasculare, tumo- 
ri maligne, boli ale sistemului nervos, paralizie totală sau 
parțială a organelor sau mușchilor nostri etc. etc. etc. 


Mânia în Centrul Intelectual ne face să acumulăm, cu aju- 
torul memoriei, uri profunde de tip ireconciliabil, care dez- 
bina familiile, fraternitatile, organizaţiile de orice fel, fie ele 
sociale, profesionale, economice, artistice sau spirituale. in 
acest fel, se vorbeste despre un Papa care a binecuvantat ar- 
mele cu care aliatii urmau sa-i combata pe nazisti, in timpul 
celui de-al Doilea Razboi Mondial. Este acesta un act cres- 
tinesc? Sunt persoane care sunt atat de saturate de Manie, 
încât ajung să le spună presupusilor lor ,,dusmani”: „Ceea 
ce mi-ai făcut o să mi-o plătești, fie în această viaţă, fie în 
următoarea!”; drept urmare, își perpetuează stările violente, 
prefabricând de pe acum noi recurente în ceea ce numim 
Roata Samsarei — roata de nașteri și morți sau roata rein- 
carnărilor despre care ne vorbește hinduismul. Pe de altă 
parte, ochii celor posedati de Mânie arată nebunie, pierdere 
totală a conștiinței, stări de frenezie egoică animalică. 


Mânia în Centrul Intelectual este capabilă să planifice com- 
ploturi care duc, de exemplu, la asasinate. Să ne amintim de 
asasinatele lui Abraham Lincoln, John Fitzgerald Kennedy, 


Antonio José de Sucre (personalitate sud-americana), Iulius 
Cezar (în Roma antică), Martin Luther King (apărător al drep- 
turilor rasei negre în S.U.A.), Mahatma Gandhi (eliberator 
al Indiei) etc. etc. etc. Astăzi a devenit o modă asasinatul la 
comandă, și asistăm la asasinate executate de numiții „si- 
cari”, personaje fără scrupule și fără suflet care, pentru un 
pumn de dolari, ucid orice persoană semnalată de cineva 
plin de Mânie. 


Din punct de vedere metafizic, investigatorii acestei ma- 
terii știm că Mânia produce un venin ce distruge în ființele 
umane minunata facultate a clarviziunii, și rămânem din ce 
în ce mai invalizi înaintea vieții însăși. Numele ezoteric al 
acelui venin este IMPERIL. 


Mânia în Centrul Intelectual este capabilă să realizeze ade- 
vărate acte macabre, precum recentul caz menționat de 
mijloacele de comunicare din Spania. Ne referim la moar- 
tea a doi copii, uciși de propriul tată, înnebunit de Mânie 
din cauză că soția lui a vrut să se separe de el. Acest individ 
mai întâi și-a adormit cei doi copii cu sedative, iar apoi i-a 
incinerat într-un cuptor pe care el însuși l-a construit, în 
mod artizanal. Toate acestea au fost provocate de resen- 
timentul fata de fosta lui soție și mamă a acelor copii. Nu 
putem uita nici de renumitul măcelar din Milwaukee, Sta- 
tele Unite. Acel criminal, după ce lua masa cu invitaţii săi, 
îi adormea cu somnifere, iar apoi îi dezmembra și îi mânca 
putin câte putin, gătind acele resturi ca cineva care gateste 
bucăți de pui sau legume. Așa lucrează Mânia, fraților. 


Seninătatea este impasibilă și nu reacționează în mod me- 
canic in fata impulsurilor interne sau externe ale Eului. Se- 
ninătatea este un lac liniștit de adâncă profunzime și ne 
permite să vedem circumstanţele — impresiile — în totalitatea 


lor si nu partial. Este suficient să ne amintim de modul în 
care l-a primit pe faimosul Alexandru cel Mare acel filosof 
grec numit Diogene. Acest filosof trăia într-un butoi, și când 
semetul Alexandru l-a vizitat, i-a spus: „Numele meu este 
Alexandru cel Mare. Cere-mi ce vrei. Pot să-ţi dau orice lu- 
cru dorești”. Atunci Diogene a răspuns: „Singurul lucru pe 
care-l doresc este să te dai la o parte din soare, pentru ca 
razele lui să poată ajunge la mine”. 


Seninătatea potolește bestiile, oricât de feroce ar fi ele. Un 
bun exemplu pentru aceasta este mitul lui Orfeu, care, cu 
lira sa, căutând-o pe iubita lui, Euridice, a pătruns în pă- 
durile și peșterile Pământului și, când se afla înaintea unor 
animale periculoase, acestea din urmă se supuneau la pi- 
cioarele sale, captivate de melodiile pe care Orfeu le sco- 
tea din lira sa. Nimeni nu putea rezista lirei lui Orfeu: nici 
prinți, nici regi, si chiar însuși Pluton, în Hades, s-a văzut 
obligat să-i acorde artistului eliberarea iubitei lui. 


Mânia în Centrul Emotional ne face să cădem în ceea ce 
psihiatrii numesc „delirări”. În aceste cazuri, persoana 
posedata de Mânie ajunge să lesine sau să scoată striga- 
te și cuvinte urâte împotriva a toți si a toate. La mâniosul 
emotional, pielea asumă diferite culori pe măsură ce Mânia 
crește. De asemenea, corpul său își schimbă temperatura 
din cauza energiilor răuvoitoare ale Mâniei. Mânia în Cen- 
trul Emotional ne face, inclusiv, să nu ne putem exprima 
cuvintele în mijlocul haosului. Mâniosul, vorbind din punct 
de vedere emoțional, de multe ori devine bâlbâit, deoarece 
Mânia nu îl lasă să articuleze cuvinte, din cauza blocajului 
pe care îl aduce în sistemul său nervos. La partidele de fot- 
bal mor de infarct mulți fanatici, care nu pot suporta înfrân- 
gerea echipei lor în timpul celebrării evenimentului sportiv. 


Acești imbecili mor din cauza Mâniei care se dezlantuie in 
Centrul lor Emotional, cand se identifica cu aceste emotii 
inferioare. Iar acesta este numit astăzi „sportul rege”... La 
fel se întâmplă cu festivalurile artistice, fie de cântece popu- 
lare, de gimnastică artistică, de operă clasică etc. etc. Multi 
s-au sinucis în timpul cunoscutului Festival din San Remo, 
în Italia, când au aflat că melodiile lor nu au fost aclamate 
și premiate de juriul care le califica. Așa funcționează Mânia 
emoțională. 


Seninătatea ne doteaza cu idei strălucite în fata adversi- 
tatilor. Când suntem sprijiniți de Seninatate, Fiinţa ne dez- 
văluie treptat formulele sale pentru toate problemele noas- 
tre, oricât de complicate ar fi acestea. A ști să fim senini 
ne deschide porțile Misterelor în lungul traiect inițiatic pe 
care trebuie să-l realizăm in viata noastră. Multe persoane, 
prinse de Mânie, au ajuns la sinucidere, fără a-și fi dat 
seama că un simplu detaliu le-ar fi schimbat complet viața 
în mod pozitiv, cu câteva minute înainte de sinuciderea lor. 
De exemplu: o persoană posedată de Mânie din cauză că 
și-a pierdut serviciul, hotărăște să se arunce în gol de pe 
balconul casei sale și moare. După câteva minute familia 
primește vestea că o bunică milionară murise de asemenea 
și își lăsase aproape toată moștenirea sinucigasului... Dar 
acum este prea târziu să i se comunice! 


Mânia în Centrul Motor ne transformă în adevărate animale. 
În Centrul Motor Mânia ne poate transforma în adevărate 
mașini prădătoare ale semenilor noștri. Să ne amintim de 
vechii gladiatori din Roma antică. Aceste personaje erau 
experte în a-și ucide putin câte putin adversarii în circurile 
romane. Guvernul imperial de atunci utiliza acești gladia- 
tori ca avanpost în războaiele pe care le ducea Imperiul 


cu alte natiuni. Armatele din prezent au ceea ce ei numesc 
,unitati de elita”. Este vorba, asadar, de oameni nemilosi, 
capabili sa devasteze popoare întregi, utilizând tot ceea ce 
au la îndemână, adică: unghiile, dinţii, mușchii, capul, tin- 
tirea, artele militare etc. etc. etc. 


Seninătatea ne apropie de Fiinţa filosofiei, în ciuda tuturor 
necazurilor la care suntem supuși. Să ne amintim aici de 
Iov și de ordaliile pe care a trebuit să le accepte, din însăși 
Voinţă Divina. Iov nu a pus la îndoială în niciun moment 
forța lui Dumnezeu, si chiar și în mijlocul durerii si trage- 
diei lui, a avut încredere în faptul că același Dumnezeu, la 
un moment dat, va reface trupul lui lepros, lucru care în 
cele din urmă s-a întâmplat, după cum dau mărturie Sfin- 
tele Scripturi creștino-iudaice. Un pasaj gnostic ne spune: 
„Înțeleptul, refugiat în gândurile sale, nu-și mai simte sufe- 
rintele, deoarece a găsit Seninătatea...”. 


Mânia în Centrul Instinctiv ne preschimba în ființe oarbe si 
lipsite de orice umanitate. Cazul cel mai exemplar îl avem 
în boxerii și simpatizantii luptelor libere, atât de comuni 
în aceste vremuri precare. Un renumit boxer, numit Mike 
Tyson, nu s-a mulțumit cu a-și lovi și distruge adversarul 
cu lovituri de pumn, nu a rezistat dorinţei animalice de a-și 
musca oponentul și i-a smuls o bucată din una din urechi, 
cu o puternică mușcătură. În mod curios, acest act van- 
dalic l-a catapultat către faimă, de atunci până în zilele 
noastre. Aceștia sunt stâlpii sociali ai anilor nostri furtunosi 
în această Kali-Yuga. 


Seninătatea modelează viitorul Maestru. În vechile Mănăstiri 
Tibetane și în augustele Temple de Mistere din Egiptul an- 
tic, neofitul era înconjurat de adversitati de diverse categorii, 
timp de ani de zile, cu unicul scop de a i se observa reacţiile. 


Daca acel neofit depasea, cu ajutorul Seninatatii, diversele 
probe la care era supus, atunci Hierofantii îi acordau diferi- 
tele grade care, apoi, urmau sa culmineze cu Maiestria sa. 
in timpul primelor secole ale Crestinismului si chiar si in 
timpul Evului Mediu, multi martiri și-au câștigat Eliberarea 
mentinandu-se senini înaintea teribilelor martirii la care au 
fost supuși. Este suficient să ne amintim de Sfântul Sebas- 
tian, Sfântul Ștefan, Sfânta Eulalia, Sfântul Petru, Sfântul 
Pavel, Sfântul Andrei, Apostolul Iacov, Sfântul Ioan etc. etc. 
etc. Dacă aurul se verifică prin foc, virtuțile se probează in 
toiul încercărilor la care vom fi supuși în mod repetat de 
către Arhontii Destinului. 


Mânia în Centrul Sexual ne face părtași la sadism și maso- 
chism. Aceste deviații sexuale devin în zilele noastre atât 
de comune, încât persoanelor nici măcar nu li se par lucruri 
deplasate. Aceasta este ceea ce constituie somnul Conști- 
intei. Pe măsură ce ființa umană se degradează, in cele din 
urmă ajunge să i se pară normal tot ceea ce este anormal și 
chiar ajunge să creeze argumente pentru a-și justifica ano- 
maliile. În același mod în care în azilele de nebuni niciun 
nebun nu-și recunoaște nebunia, la fel niciun depravat nu-și 
va recunoaște depravarea. 


În S.U.A. și în Europa s-au cunoscut și se cunosc regi și 
regine porno. Multe dintre aceste persoane, posedate de 
Mânia sexuală, și-au sfârșit zilele din cauza unor boli vene- 
rice foarte grave sau mutilati de partenerul sau partenera 
lor, într-un atac de Mânie sexuală. 


Seninătatea ne oferă atât de mult râvnitul „autocontrol” 
și, fără ajutorul acestei virtuţi, este imposibil să învingem 
monstrul cu o mie de chipuri, Eul, Egoul animalic pe care cu 
toţii îl purtăm în interior. Cel ce nu știe să-și domine pasiu- 

nile nu va putea controla manzul salbatic al anatomiei sale 
fizice si va deveni, mai devreme sau mai tarziu, candidat la 
eșec în ceea ce privește căutarea înțelepciunii. 


Fără Seninătate nu se ajunge la Împărăţia Morţii Mistice. 
Fără Seninătate nu suntem capabili să dam nota in Forja lui 
Vulcan si fără Seninătate nu vom fi perseverenti în Sacrifi- 
ciul pentru Umanitate, drept urmare vom abandona trep- 
tat Drumul, fără a ne da seama, deoarece SENINĂTATEA și 
RĂBDAREA sunt surori și aceste două coloane susțin Tem- 
plul Interior al oricărui adevărat Maestru sau Maestră ai 
Maha-Manvantarei. 


Să rostim acum împreună cu Diderot următoarea frază: 
„Mânia face rău liniștii vieţii și sănătăţii corpului, orbește 
judecata și întunecă rațiunea”. 

Și să spunem împreună cu Alonso de Cabrera: „Este obicei 
al persoanelor de mare valoare și ființă, să aibă întotdeauna 
chipul cu aceeași înfățișare, atât în prosperitate cât și în 
adversitate”. 


IN PERICULIS, CONSTANTIA. 
În fata pericolului, constantd. 


M.K.K. 


AGEAC 

